William G. Dever

William G. Dever (født 1933) er en amerikansk arkeolog, spesialist på historien til oldtidens Israel og Midtøsten i bibelsk tid. 

Dever tok eksamen i 1955 ved Milligan College. Han mottok sin Ph.D. fra Harvard University i 1966. Han levde i mange år i Jerusalem, og ledet utgravninger ved Gezer fra 1966 til 1971, og på nytt i 1984, og han fungerte som direktør for William F. Albrights skole for arkeologisk forskning i Jerusalem fra 1971 til 1975. Han var professor i arkeologi og antropologi i Midtøsten ved Universitetet i Arizona i Tucson fra 1975 til 2002. Han er professor i arkeologi for Midtøsten ved Lycoming College i Pennsylvania.William G. Dever hos Bib-arch.org

Han er forfatter av tallrike artikler og bøker, blant annet Did God have a wife?: archaeology and folk religion in ancient Israel (2005), og han var også seniorredaktør for Israel og Palestina i Oxford Encyclopedia for Midtøstens arkeologi, og er hovedrådgiver i arkeologi for Anchor Bible Dictionary.

Etter at Dever har blitt pensjonist har han blitt en hyppig skribent angående spørsmål knyttet til historisk nøyaktighet i Bibelen. Han har blitt bitende i sin avvisning av «minimalister» som nekter for enhver historisk verdi i de bibelske redegjørelsene. Han er derimot slett ikke en som støtter bokstavtro tolkning av Bibelen. «Jeg leser ikke Bibelen som Hellig skrift... Jeg er faktisk ikke en gang en teist. Mitt har hele tiden, og særlig i de siste bøker, at de bibelske fortellingene er faktisk ‘historier’, ofte fiktive og bortimot alltid propaganda, men at det her og der faktisk inneholder en del verdifull historisk informasjon. Det gjør meg knapt til noen ‘maksimalist’.»Dever, William G. (Januar 2003): «Contra Davies»  . The Bible and Interpretation.

 Referanser 

 Bibliografi 
 Dever, William G. (2001): What Did the Biblical Writers Know and When Did They Know It? What Archaeology Can Tell Us about the Reality of Ancient Israel, Eerdmans ISBN 0-8028-4794-3
 Dever, William G. (2003): Who Were the Early Israelites and Where Did They Come from?, Eerdmans ISBN 0-8028-0975-8
 Dever, William G. (2005): Did God Have a Wife?: Archaeology and Folk Religion in Ancient Israel, Eerdmans ISBN 0-8028-2852-3

 Eksterne lenker 
 En fullstendig liste av William G. Devers utgivelser hos Universitetet i Arizonas CV for ham

Kategori:Arkeologer fra USA
Kategori:Bibelforskere
Kategori:Personer fra Louisville